ОҚО: Бензин көбіне талонмен сатылып жатыр
"ОҚО: Бензин көбіне талонмен сатылып жатыр" | "https://abai.kz/post/61302"
TITLE: ОҚО: Бензин көбіне талонмен сатылып жатыр
URL: https://abai.kz/post/61302
META: "ОҚО: Бензин көбіне талонмен сатылып жатыр" | "https://abai.kz/post/61302"
DATE: 30.10.2017
AUTHOR(s): Abai.kz
TOTAL WORDS: 187
TEXT: Оңтүстік Қазақстан облысында АИ-92 бензині тапшы екенін Азаттыққа "Жанар-жағармай" ассоциациясы Оңтүстік Қазақстан облысы бойынша өкілділігінің төрағасы Қайыпбек Қамбаров растады. Қазір Шымкентте және Сайрам ауданында АИ-92 бензині лиминтпен беріліп жатыр. Шымкенттен Сайрам ауданына дейін шамамен 50 километр жолда орналасқан сегіз жанар-жағармай бекетінің екеуінде ғана АИ-92 бензині сатылды. Сайрам ауданындағы "Сәтті жол" жанар-жағармай бекеті қызметкерлерінің айтуынша, төрт күннен бері бекетке күніне 400 литр АИ-92 бензині берілетін болған. "Әр жүргізушіге мың теңгенің бензинін ғана құйып береміз. 400 литр бензин сағат 11:00-ге дейін сатылып бітеді. Одан кейін тек талонмен бензин таратамыз" дейді олар. Sinooil жанар-жағармай бекеттерінде АИ-92 бензині бар болғанымен кезек көп. Бұл бекет те әр жүргізушіге 2 мың теңгеден артық сомаға бензин сатпай жатыр. Бұл бекеттерде АИ-92 бензині литріне 157-158 теңгеден сатылып жатыр. Қайыпбек Қамбаровтың Азаттыққа айтуынша, облыста айына 30 мың тонна АИ-92 бензині тұтынылады. - Бензин тапшы болып тұрғаны рас. Айдың басында 27 мың тонна АИ-92 бензині жеткізілген. Қазір облыста ірі алты жанар-жағармай құю бекеттерінде АИ-92 бензині бар. Орта, ұсақ жанар-жағармай құю бекеттерінде бензин тапшы болып тұр. Мәселе ай соңына дейін шешіледі, - дейді ол. Облыста 570-ке жуық жанар-жағармай бекеті бар, олардың 100-ден астамы ірі жанар-жағармай құю бекеті. Abai.kz
